Kanton Rappoltsweiler
Dr Kanton Rappschwihr (amtl. Canton de Ribeauvillé, welsch Ribovilai) isch bìs März 2015 e Kanton im franzeesche Département Owerelsass (Haut-Rhin). Dr Kanton ghört zum glichnamige Arrondissement Rappschwihr gsii.

Geografi 
Dr Kanton isch an dr Elsàsser Winstross glege un dr Hauptort Rappschwihr isch eini vu dr am meischte bsuechte Ortschafte. Er lit im Nordweschte vum Département Owerelsass am Oschthang vun dr Vogese.

Gschicht 
D'Gegend um Rappschwihr het im Mittelalter dr Herre vu Rappoltstein ghört, wo in dr Burg Sankt Ulrich gwohnt hän. Hohrappoltstein (frz. Haut-Ribeaupierre) und Girsbàrig sin zwei witteri, im 13. Johrhundert bauti Burge, wo awer hit nümme no Ruine sin.

D'Gegend isch nooch em Ussterwe vun dr Herre vu Rappoltstei in dr männliche Linie 1673 an Pfalz-Birkefeld, 1734 an Pfalz-Zweibrücke gfalle. Beidi Adelshüser sin mit em franzeesche Kenigshüs vu dr Bourbone verschwägert gsin.
Mit dr Grosse Revolution 1789 isch d'Gegend no unter direkti franzeesch Verwaltung kumme.

Mit dr Infüehrung vun dr Kantoon 1790 isch d'Gegend um Rappschwihr dr Kanton Ribeauvillé worde. In dr ditsche Zit vun 1871 - 1919 sin d'Kantoon no ufglöst un d'Gegend isch e Teil vum Kreis Rappoltsweiler gsin. Säller Kreis isch mit dr Rückgab an Frankrich 1919 no zum Arrondissement Ribeauvillé worde und mer het dert no au dr hittig Kanton Rappschwihr (Ribeauvillé) ingrichtet.

Zum 22. März 2015 ìsch dr Kànton ufglest wore.

Gmeinde
Dr Kanton isch üs 10 selbständige Gmeinde bstande:
 Barge
 Geemer
 Hunewihr
 Ìllhìsre
 Ooschte
 Rappschwihr
 Rodere
 Rorschwihr
 Sampìlt
 Thannekìrich.

Rappoltsweiler